รัฐบาลไทย-ข่าวทำเนียบรัฐบาล-Monthly Customs Press 7 /2563
วันจันทร์ที่ 13 เมษายน 2563
Monthly Customs Press 7 /2563
อธิบดีกรมศุลกากรมีนโยบายให้มีการประชาสัมพันธ์เชิงรุก เพื่อสร้างการรับรู้ ความเข้าใจแก่ประชาชน และผู้มีส่วนเกี่ยวข้องในเชิงนโยบายโครงการ และประเด็นต่าง ๆ โดยมอบหมายให้คณะโฆษกกรมศุลกากรและหน่วยงานที่เกี่ยวข้องร่วมดําเนินการ
วันนี้ (วันจันทร์ที่ 13 เมษายน 2563) เวลา 13.30 น. ณ ศูนย์แถลงข่าว ชั้น 2 อาคาร 1 กรมศุลกากร นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร กล่าวว่า อธิบดีกรมศุลกากรมีนโยบายให้มีการประชาสัมพันธ์เชิงรุก เพื่อสร้างการรับรู้ ความเข้าใจแก่ประชาชน และผู้มีส่วนเกี่ยวข้องในเชิงนโยบายโครงการ และประเด็นต่าง ๆ โดยมอบหมายให้คณะโฆษกกรมศุลกากรและหน่วยงานที่เกี่ยวข้องร่วมดําเนินการ และได้กําหนดให้มีการแถลงข่าวประจําทุกเดือน สําหรับประเด็นที่น่าสนใจในการแถลงข่าวประจําเดือนเมษายน2563ได้แก่(1)ผลการตรวจพบการกระทําความผิดประจําเดือนมีนาคม 2563 (2) มาตรการของกรมศุลกากร กระทรวงการคลัง ในการช่วยเหลือผู้ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 ซึ่งมีรายละเอียดในเรื่องต่างๆ ดังนี้
(1) ผลการตรวจพบการกระทําความผิดประจําเดือนมีนาคม 2563
ตามที่ นายกฤษฎา จีนะวิจารณะ อธิบดีกรมศุลกากร มีนโยบายสําคัญในการเร่งรัดปราบปรามการลักลอบและหลีกเลี่ยงนําสินค้าเข้ามาในราชอาณาจักรโดยไม่ผ่านพิธีการศุลกากรโดยถูกต้อง เพื่อความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวดเป็นพิเศษ เพื่อสกัดกั้นป้องกันและปราบปรามการกระทําความผิดตาม พ.ร.บ.ศุลกากร พ.ศ. 2560 และกฎหมายอื่นที่เกี่ยวข้อง ไม่ว่าจะเป็น สินค้าเกษตร น้ํามัน ยาเสพติด IPRs และสินค้าละเมิดอนุสัญญา CITESโดยสืบสวนหาข่าวและออกลาดตระเวนด้วยรถยนต์ ตรวจค้นรถบรรทุก โกดัง บ้านเรือน แหล่งจําหน่าย สถานที่เก็บรักษาที่เชื่อได้ว่ามีของผิดกฎหมายเก็บซุกซ่อนอยู่ อีกทั้งยังมีแผนการป้องกันและปราบปรามสินค้าดังกล่าวในช่วงเวลาซึ่งมีความเสี่ยงที่เพิ่มขึ้นในการลักลอบ นอกจากนี้ มีการบูรณการกับหน่วยงานบังคับใช้กฎหมายอื่นทั้งในและต่างประเทศอย่างต่อเนื่อง อาทิ ทหาร กอ.รมน. ปปส. บช.ปส. กรมอุทยานแห่งชาติ สัตว์ป่า และพันธุ์พืช สํานักงานสภาความมั่นคงแห่งชาติ สถานทูตต่างๆ Interpol DEA เป็นต้น เพื่อแลกเปลี่ยนข้อมูลการข่าวระหว่างกัน
สําหรับเดือนมีนาคม 2563กรมศุลกากรตรวจพบการกระทําผิดตามกฎหมายศุลกากรหรือกฎหมายอื่นที่เกี่ยวข้องกับศุลกากรได้ทั้งสิ้น2,059 คดี คิดเป็นมูลค่ารวมทั้งสิ้น233ล้านบาทโดยเป็นคดีลักลอบ คิดเป็นร้อยละ 73.3 ของมูลค่าทั้งหมด ทั้งนี้ สินค้าที่มีมูลค่าการลักลอบนําเข้าที่สําคัญได้แก่ ยาเสพติดให้โทษประเภท เอ็กซ์ตาซี่
ผลงานที่น่าสนใจในช่วงเดือนมีนาคม2563 มีดังนี้
1.ยาเสพติด
1.1 เมื่อวันที่ 4 มีนาคม 2563 กรมศุลกากรได้ตรวจพบพัสดุต้องสงสัย จํานวน 2 หีบห่อ ต้นทางจากต่างประเทศ ผลการตรวจสอบพบเม็ดยาสีฟ้า ซึ่งเป็นยาเสพติดให้โทษประเภท 1 (Ecstasy) จํานวนรวม 19,820 เม็ด น้ําหนักประมาณ 9.8 กก. ซุกซ่อนอยู่ในกล่องสีน้ําตาลปะปนกับถุงขนมขบเคี้ยวจึงประสานชุดปฏิบัติการ AITF (Airport Interdiction Task Force) ประกอบด้วย กรมศุลกากร สํานักงาน ป.ป.ส. กองบัญชาการตํารวจปราบปรามยาเสพติด และ ศูนย์รักษาความปลอดภัย กองบัญชาการกองทัพไทย เพื่อขยายผลการจับกุมโดยไปตรวจค้นห้องพักพบยาเสพติด (ไอซ์ จํานวน 5.3 กรัม เคตามีน 1.9 กรัม Ecstasy จํานวน 2 เม็ด และEcstasy ลักษณะเป็นผง จํานวน 7.8 กรัม) พร้อมอุปกรณ์การเสพยาเสพติดเพิ่มเติม รวมมูลค่าประมาณ 10 ล้านบาท
1.2 วันที่ 12 มีนาคม 2563 กรมศุลกากรพบพัสดุต้องสงสัย จํานวน 1 หีบห่อ ต้นทางจากต่างประเทศ ผลการตรวจสอบ พบเม็ดยาสีแดง ซึ่งเป็นยาเสพติดให้โทษประเภท 1 (Ecstasy) จํานวน 720 เม็ด น้ําหนักประมาณ 355 กรัม ซุกซ่อนอยู่ในถุงช็อกโกแลต จึงประสานชุดปฏิบัติการ AITF ประกอบด้วย กรมศุลกากร สํานักงาน ป.ป.ส. กองบัญชาการตํารวจปราบปรามยาเสพติด และศูนย์รักษาความปลอดภัย กองบัญชาการกองทัพไทย เพื่อขยายผลต่อไป ทั้งนี้ ของกลางที่ตรวจพบมีมูลค่าประมาณ 3.6 แสนบาท
1.3 เมื่อวันที่ 19 มีนาคม 2563 กรมศุลกากรพบพัสดุต้องสงสัย จํานวน 1 หีบห่อ ต้นทางจากต่างประเทศผลการตรวจสอบพบเม็ดยาสีเขียวและสีฟ้า ซึ่งเป็นยาเสพติดให้โทษประเภท 1 (Ecstasy) จํานวน 30,465 เม็ด น้ําหนักประมาณ 11 กิโลกรัม ซุกซ่อนปะปนกับถุงขนมจึงประสานชุดปฏิบัติการ AITF ประกอบด้วย กรมศุลกากร สํานักงาน ป.ป.ส. กองบัญชาการตํารวจปราบปรามยาเสพติด และศูนย์รักษาความปลอดภัย กองบัญชาการกองทัพไทย เพื่อขยายผลต่อไป ทั้งนี้ ของกลางที่ตรวจพบมีมูลค่าประมาณ15.2 ล้านบาท
2.เนื้อกระบือแช่แข็ง
เมื่อวันที่ 15 มีนาคม 2563 กรมศุลกากรได้ทําการตรวจค้นรถยนต์บรรทุกหกล้อ บริเวณถนนชยางกูร ตําบลนิคมคําสร้อย อําเภอนิคมคําสร้อย จังหวัดมุกดาหาร ผลการตรวจค้นพบเนื้อกระบือแช่แข็งบรรจุกล่องกระดาษ ระบุเมืองกําเนิดต่างประเทศ กระสอบละ 23 กิโลกรัม จํานวน340 กระสอบ น้ําหนักรวม 7,820 กิโลกรัม โดยไม่พบเอกสารหลักฐานการผ่านพิธีการศุลกากรโดยถูกต้องรวมมูลค่าประมาณ 1.1 ล้านบาท ทั้งนี้ เป็นความผิดตามมาตรา242 มาตรา246มาตรา 252 แห่งพ.ร.บ.ศุลกากร พ.ศ.2560 ประกอบมาตรา 166และ มาตรา 167 แห่ง พ.ร.บ.ศุลกากร พ.ศ.2560 จึงได้ทําการยึดสินค้าเนื้อกระบือแช่แข็งจํานวนดังกล่าว พร้อมยานพาหนะที่ใช้ในการกระทําความผิด นําส่งด่านศุลกากรมุกดาหารเพื่อดําเนินการตามกฎหมายต่อไปและในวันที่ 16 มีนาคม 2563 ได้ทําลายโดยวิธีการฝังกลบเนื้อกระบือแช่แข็งดังกล่าวจนเสร็จสิ้นเป็นที่เรียบร้อยแล้ว ณ บริเวณด่านกักกันสัตว์จังหวัดมุกดาหาร
3. สินค้าเกษตร
เมื่อวันที่20 มีนาคม 2563 กรมศุลกากรได้ทําการตรวจค้นรถยนต์บรรทุก บริเวณตําบลคําป่าหลาย อําเภอเมือง จังหวัดมุกดาหาร ผลการตรวจค้นพบข้าวสารเหนียวบรรจุกระสอบ ระบุเมืองกําเนิดต่างประเทศ กระสอบละ 50 กิโลกรัม จํานวน370 กระสอบ น้ําหนักรวม 18,500 กิโลกรัม โดยไม่พบเอกสารหลักฐานการผ่านพิธีการทางศุลกากรโดยถูกต้องอันเป็นความผิดตามมาตรา 242มาตรา246มาตรา252 แห่งพ.ร.บ.ศุลกากร พ.ศ. 2560 ประกอบมาตรา 166และมาตรา 167 แห่ง พ.ร.บ.ศุลกากร พ.ศ.2560 จึงได้ทําการยึดข้าวสารเหนียวจํานวนดังกล่าว พร้อมยานพาหนะที่ใช้ในการกระทําความผิด นําส่งด่านศุลกากรมุกดาหารเพื่อดําเนินการตามกฎหมายต่อไป รวมมูลค่าประมาณ 6.6 แสนบาท
(2) มาตรการของกรมศุลกากร กระทรวงการคลัง ในการช่วยเหลือผู้ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019
2.1 การยกเว้นอากรสําหรับสินค้าหน้ากากและวัตถุดิบที่นํามาใช้ผลิตสินค้าตามประกาศกระทรวงการคลัง เรื่องการลดอัตราอากรและยกเว้นอากรศุลกากร ตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ 3) ซึ่งประกาศ ณวันที่ 19 มีนาคม 2563 ในการยกเว้นอากรขาเข้าสําหรับหน้ากากชนิดที่ใช้ในห้องผ่าตัดตามประเภทย่อย 6307.90.40 และหน้ากากอนามัยเฉพาะหน้ากากกรองฝุ่น หมอกควัน หรือสารพิษบรรดาที่เป็นอุปกรณ์เพื่อความปลอดภัยตามประเภทย่อย 6307.90.90 อีกทั้งยกเว้นอากรขาเข้าสําหรับของใดๆ ที่นําเข้ามาเพื่อผลิตหน้ากากอนามัยตามประเภทพิกัดดังกล่าวด้วย โดยมีผลบังคับใช้ตั้งแต่วันที่ 24 มีนาคม 2563 และให้สิ้นผลใช้บังคับวันที่ 20 กันยายน 2563 ทั้งนี้ การลดอัตราอากรและการยกเว้นอากรต้องเป็นไปตามหลักเกณฑ์และเงื่อนไขตามประกาศกรมศุลกากรที่ 61/2563 ลงวันที่ 26 มีนาคม 2563 เช่น วัตถุดิบที่ต้องนําไปใช้ผลิตหน้ากากชนิดที่ใช้ในห้องผ่าตัดและหน้ากากกรองฝุ่นฯต้องนําไปผลิตภายใน 1 ปี นับจากการนําเข้าหากไม่สามารถหรือมิได้นําไปใช้ผลิตภายใน 1 ปี นับวันนําของเข้า ต้องเสียอากรตามปกติหรือต้องส่งออกนอกราชอาณาจักร หากจําเป็นต้องใช้ให้ขออนุมัติขยายเวลาจากกรมศุลกากร
2.2 การยกเว้นอากรขาเข้าของที่ใช้รักษา วินิจฉัย หรือป้องกันโรคติดเชื้อไวรัสโคโรนา 2019 (COVID – 19) ตามรายการที่กระทรวงสาธารณสุขประกาศกําหนด เพื่อให้ทุกภาคส่วนสามารถเข้าถึงการรักษา วินิจฉัย หรือป้องกันโรคได้มากขึ้น ตามประกาศกระทรวงการคลัง เรื่องการยกเว้นอากรศุลกากรสําหรับของที่นําเข้าเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 ซึ่งประกาศ ณ วันที่ 10 เมษายน 2563 โดยมีผลบังคับใช้ตั้งแต่วันที่ 26 มีนาคม 2563 ถึงวันที่30 กันยายน 2563
2.3การอํานวยความสะดวกในการผ่านพิธีการศุลกากรสําหรับการยกเว้นอากรของบริจาคตามพระราชกําหนดพิกัดอัตราศุลกากร พ.ศ. 2530 ภาค 4 ประเภท 11 โดยกรมศุลกากรได้มอบอํานาจให้ผู้อํานวยการ สํานักงานศุลกากร นายด่านหรือผู้อํานวยการส่วนที่ได้รับมอบหมายในสังกัด ปฏิบัติราชการแทนอธิบดีในการอนุมัติให้ยกเว้นอากรสําหรับการนําเข้าหน้ากากอนามัย ของที่ใช้เกี่ยวกับการรักษาโรคติดเชื้อไวรัสโคโรนา 2019 รวมทั้งของอื่นๆ ที่นําเข้ามาบริจาค ภายใต้กฎหมายนี้ เพื่อให้มีความสะดวกรวดเร็วยิ่งขึ้นโดยเริ่มตั้งแต่วันที่ 25 มีนาคม 2563
2.4 การอํานวยความสะดวกในการแสดงหนังสือรับรองถิ่นกําเนิดสินค้า (Form E) สําหรับผู้นําเข้าจากสาธารณรัฐประชาชนจีนที่ได้รับผลกระทบจากการระบาดไวรัสโคโรนาสายพันธุ์ใหม่ 2019 (COVID – 19) ซึ่งผู้นําเข้าสามารถแสดงสําเนาภาพถ่ายหนังสือรับรองถิ่นกําเนิดสินค้า (Form E) ประกอบการปฏิบัติพิธีการศุลกากรเพื่อยกเว้นและลดอัตราอากรสําหรับเขตการค้าเสรีอาเซียน-จีน โดยได้ออกประกาศกรมศุลกากร ที่ 47/2563 โดยมีผลบังคับใช้เมื่อวันที่ 3 มีนาคม – 31 พฤษภาคม 2563
2.5 การตรวจปล่อยสินค้าและการส่งมอบของกลางที่เกี่ยวข้องกับการแพร่ระบาดของโรคติดต่อเชื้อไวรัสโคโรนา 2019 (COVID – 19) ด้วยการเพิ่มความระมัดระวัง เข้มงวดในการตรวจสอบการนําเข้า – ส่งออกสินค้าที่เกี่ยวกับสถานการณ์แพร่ระบาด COVID – 19และหากมีการตรวจพบการกระทําความผิดและคดีถึงที่สุดแล้ว กรมศุลกากรจะส่งมอบให้ศูนย์บริหารสถานการณ์การแพร่ระบาดของโรคติดต่อเชื้อไวรัสโคโรนา2019 (COVID – 19)ต่อไปซึ่งกรมศุลกากรได้มีการส่งมอบของกลางที่เกี่ยวข้องให้ศูนย์บริหารสถานการณ์การแพร่ระบาดของโรคติดต่อเชื้อไวรัสโคโรนา 2019 (COVID – 19)อย่างต่อเนื่อง
2.6 การเยียวยาผู้ประกอบการที่ได้รับผลกระทบจากสถานการณ์การแพร่ระบาดโรคติดเชื้อไวรัสโคโรนา 2019 (COVID – 19) โดยผ่อนผันให้ขยายเวลาการนําเข้ามาเป็นชั่วคราวโดยใช้สิทธิ์ยกเว้นอากร ตามประเภท 3 ภาค 4แห่งพระราชกําหนดพิกัดอัตราศุลกากร พ.ศ.2530 และได้ทําสัญญาประกันไว้ต่อกรมศุลกากร ว่าจะส่งกลับออกไปภายในกําหนด6 เดือนปกติจะไม่อนุญาตให้กระทําได้ ซึ่งกรมศุลกากรเห็นว่าการแพร่ระบาดของเชื้อไวรัสโคโรนา 2019 เป็นเหตุสุดวิสัยหรือความจําเป็นที่อยู่นอกเหนือการคาดหมายของผู้นําเข้า จึงเห็นควรให้ผ่อนผันการขยายกําหนดเวลาออกไปได้ และผ่อนผันให้ขยายเวลาในการเก็บของกรณีผู้ประกอบการคลังสินค้าทัณฑ์บนเขตปลอดอากรและเขตประกอบการเสรีที่ได้รับผลกระทบจากสถานการณ์การแพร่ระบาดโรคติดเชื้อไวรัสโคโรนา 2019 (COVID – 19)ซึ่งสถานการณ์นี้ ถือเป็นเหตุจําเป็นหรือเหตุผลอันควรให้ขยายระยะเวลาการเก็บของในสถานที่ดังกล่าวได้ โดยเริ่มดําเนินการได้ตั้งแต่วันที่ 19 มีนาคม 2563
2.7โครงการ CUSTOMS ALLIANCES COVID-19 เพื่อเป็นการอํานวยความสะดวกในสถานการณ์การแพร่ระบาดของโรคติดต่อเชื้อไวรัสโคโรนา 2019 (COVID – 19) กรมศุลกากรได้จัดเจ้าหน้าที่ผู้เชี่ยวชาญในแต่ละพื้นที่หรือ ผู้ประสานงานตามหน่วยงานที่เกี่ยวข้องภายใต้การดูแลของกรมศุลกากร เพื่อเตรียมพร้อมตอบข้อซักถาม ประสานงาน แก้ไขปัญหาในการนําเข้า-ส่งออกสินค้าที่เกี่ยวข้องกับการป้องกันและรักษาโรคติดเชื้อไวรัสโคโรนา 2019 ทั้งนี้ หากท่านมีข้อสงสัยเกี่ยวกับมาตรการช่วยเหลือผู้ที่ได้รับผลกระทบจากการเผยแพร่ระบาดของโรคติดเชื้อไวรัสโคโรนา 2019 ในส่วนของกรมศุลกากร กระทรวงการคลัง สามารถสอบถามเพิ่มเติมได้ที่สํานักงานศุลกากรในพื้นที่ หรือ สายด่วนกรมศุลกากร 1164 หรือศูนย์บริการศุลกากร (Customs Care Center)โทรศัพท์ 02-667-6000,02-667-7000 ต่อ 20-5844-8 หรือ website: ccc.customs.go.th